ในรายการเกมจารชน คู่หูอันตราย ที่ออกอากาศตั้งแต่ปี พ.ศ. 2559 ผู้แข่งขันที่ผ่านเข้ารอบ จะต้องไขรหัสอัจฉริยะ โดยคะแนนของผู้แข่งขันที่สะสมได้จะกลายเป็นจำนวนสิทธิ์ที่สามารถใช้ไขรหัสเปิดตู้เซฟที่ถูกล็อกด้วยรหัส 4 หลักของตัวเอง โดยจะมีคำใบ้รหัสอัจฉริยะซึ่งจะคล้ายกับ 'รหัสลับอัจฉริยะ' ที่ถูกใช้ในรายการ อัจฉริยะข้ามคืน, อัจฉริยะยกบ้าน และ วิทยสัประยุทธ์ ผู้แข่งขันจะต้องไขรหัสให้เป็นตัวเลขออกมาภายในเวลา 3 นาที (เวลาจะหยุดชั่วคราวทุกครั้งที่ผู้เข้าแข่งขันท่านใดท่านหนึ่งพยายามไขตู้เซฟ) ซึ่งเมื่อผู้เข้าแข่งขันท่านใดลองไขรหัสออกมาแล้วยังไม่ใช่รหัสที่ถูกต้อง สิทธิ์ในการไขรหัสตู้เซฟของตัวเองจะถูกใช้ไปทีละ 1 ครั้ง แต่ถ้าผู้แข่งขันท่านใดที่สามารถไขรหัสออกมาแล้วเป็นรหัสที่ถูกต้องได้เป็นคนแรก ผู้เข้าแข่งขันท่านนั้นก็จะเป็นผู้ชนะ และได้รับตำแหน่งสุดยอดจารชนประจำสัปดาห์ทันที ส่วนผู้แข่งขันที่เหลือจะถูกลงโทษโดยการละเลงแป้งจากด้านบนและจะมีสัตว์แถมมาด้วย (ตั้งแต่ตอนที่ 5 เป็นต้นไปจะมีการเปลี่ยนแปลงบทลงโทษเป็นสิ่งอื่นมาทดแทนสัตว์) แต่ถ้าไม่มีใครสามารถถอดรหัสอัจฉริยะได้ภายในเวลา 3 นาทีหรือภายในจำนวนสิทธิ์ที่มีอยู่ ผู้เข้าแข่งขันที่เข้ารอบทั้งหมดก็จะถูกทางรายการลงโทษและไม่มีสุดยอดจารชนในสัปดาห์นั้น รายชื่อรหัสอัจฉริยะ ลำดับ วันที่ออกอากาศ คำใบ้ รหัส รายละเอียด อ้างอิง ปี 2559 1 7 ตุลาคม พ.ศ. 2559 ไก่ไทยร้องกลับหัว 8838 ไก่ไทยร้องด้วยเสียง 'เอ้ก อี เอ้ก เอ้ก' เมื่อถอดออกมาเป็นตัวเลขจะได้ '8E88' แล้วนำมากลับหัว ปี 2560 2 6 มกราคม พ.ศ. 2560 ไทยมาเต็มอังกฤษไม่มีหัวใจ 4421 ตัวอักษรไทยมีทั้งหมด 44 ตัว อักษรภาษาอังกฤษมีทั้งหมด 26 ตัว ตัดคำว่า 'HEART' ออก 5 ตัว จึงเหลือ 21 ตัว 3 13 มกราคม พ.ศ. 2560 เดินไม่เท่าไรก็อดกิน 2396 เดินไม่เท่าไร, สอง สาม ก้าว = 2 3 9อดกิน = หก = 6 4 20 มกราคม พ.ศ. 2560 หมุนเหนือ คงใต้ กลับออก หมุนตก 2533 ใช้ตัวอักษรที่ขีดเส้นใต้เป็นตัวถอดรหัส เหนือ = NORTH หมุนเหนือ คือหมุนไปยังทิศเหนือ = 2ใต้ = SOUTH คงใต้ คือคงรูปร่างเดิม = 5ตะวันออก = EAST กลับออก คือกลับด้านออก = 3ตะวันตก = WEST หมุนตก คือหมุนจากทิศเหนือไปยังทิศตะวันตก = 3 5 27 มกราคม พ.ศ. 2560 กวินทร์บินได้ขำก่อนตาย 5553 'กวินทร์บินได้' คือฉายาของ กวินทร์ ธรรมสัจจานันท์ ผู้รักษาประตูทีมชาติไทย ซึ่งมีชื่อเล่นว่า 'ตอง''ขำ' ถอดได้เป็นคำพ้องเสียงกับเลข 5 เมื่อรวมกับ 'ตอง' จึงเท่ากับ 555'ตาย' ในภาษาจีน แปลว่า 'ซี้' ซึ่งออกเสียงคล้ายเลข 4 'ก่อนตาย' คือก่อนเลข 4 เท่ากับ 3 6 3 กุมภาพันธ์ พ.ศ. 2560 เดินไล่ศูนย์กลางพระรามไปหาผัวนาก 9239 เดิน = ก้าว = 9ศูนย์กลางพระราม = ในประเทศไทย มีเซ็นทรัลพลาซา สาขาพระราม อยู่ 3 สาขา คือ พระราม 2, พระราม 3 และพระราม 9ไปหาผัวนาก = ไปหามาก = เรียงลำดับเลขสาขาของเซ็นทรัลพลาซาสาขาพระรามจากน้อยไปหามาก = 239 7 10 กุมภาพันธ์ พ.ศ. 2560 ดำมีเทาหักเขียวเพิ่มม่วง 1480 รหัสนี้จะเกี่ยวข้องกับธนบัตรไทย โดยถอดมาเป็นคำ ดำมีเทา = ดำมีธนบัตรสีเทา คือธนบัตร 1000 บาทหักเขียว = ลบด้วยมูลค่าของธนบัตรสีเขียว คือธนบัตร 20 บาท = 1000 - 20เพิ่มม่วง = นำผลลบที่ได้บวกด้วยมูลค่าของธนบัตรสีม่วง คือธนบัตร 500 บาท = 980 + 500 8 17 กุมภาพันธ์ พ.ศ. 2560 ปีใหม่สงกรานต์แอฟพี่ตูนก้อยขวัญกอล์ฟพี่หน่อยพี่เคนแยกกันไป 3222 นับจำนวนสมาชิกคู่รักและครอบครัวในคำใบ้แยกออกจากกัน จะได้ 1 ครอบครัว 3 คู่รัก ดังนี้ ปีใหม่ / สงกรานต์ เตชะณรงค์ และ แอฟ-ทักษอร ภักดิ์สุขเจริญ เป็นครอบครัว = 3 คน ตูน-อาทิวราห์ คงมาลัย และ ก้อย-รัชวิน วงศ์วิริยะ เป็นคู่รัก = 2 คน ขวัญ-อุษามณี ไวทยานนท์ และ กอล์ฟ-พิชญะ นิธิไพศาลกุล เป็นคู่รัก = 2 คน หน่อย-บุษกร วงศ์พัวพันธ์ และ เคน-ธีรเดช วงศ์พัวพันธ์ เป็นคู่รัก = 2 คน 9 24 กุมภาพันธ์ พ.ศ. 2560 ขวาขึ้นซ้ายขึ้นขวาสะท้อนกลับไป ขวาลงซ้ายลงขวาสะท้อนกลับมา 5225 ลากเส้นตามโจทย์ในประโยคที่กำหนดและสะท้อนกับกระจกเงาทั้ง 2 ประโยค 10 3 มีนาคม พ.ศ. 2560 หมวยไม่เกี่ยว ตี๋ไหนถูไฝฝรั่ง 3925 ตัดคำว่า 'หมวยไม่เกี่ยว' ออกไปจากระบบความคิด และให้เพี้ยนเสียงจากคำว่า 'ตี๋ไหนถูไฝ' เป็นภาษาฝรั่ง คือภาษาอังกฤษ ซึ่งจะเพี้ยนเป็น ทรี ไนน์ ทู ไฟว์ (Three Nine Two five) แล้วถอดเป็นตัวเลข 11 10 มีนาคม พ.ศ. 2560 มีหมายเลข 33-10-20-40-51 3335 เลขแรกในคู่ตัวเลขคือตัวเลข เลขที่สองคือจำนวนครั้งที่ปรากฏในรหัส (33 คือเลข 3 3 ตัว) โดยเรียงเลขตามลำดับคู่ตัวเลข 12 17 มีนาคม พ.ศ. 2560 นอนกลับหัวประทับตราเสือ 0553 คำสำคัญในรหัสนี้คือ 'ประทับ' ซึ่งหมายถึง 'ปั๊ม' ปั๊มตราเสือ คือปั๊ม ESSO ส่วน 'นอนกลับหัว' คือให้กลับคำว่า ESSO แล้วถอดมาเป็นตัวเลข 13 24 มีนาคม 2560 แจ็คผู้ฆ่ายักษ์ในสยาม 2 ครา ทิ้งศพม้าหมกเชือดยักษ์สยอง 3362 แจ็คผู้ฆ่ายักษ์ หมายถึง ให้ตัดตัว ย.ยักษ์ บนคำว่า สยาม 2 ครั้ง จะได้ออกมาเป็น สาม สาม ทิ้งศพม้าหมก หมายถึง ให้ทิ้ง ม.ม้า บนคำว่า หมก ออก จะได้ออกมาเป็น หก และ เชือดยักษ์สยอง หมายถึง ให้ตัดตัว ย.ยักษ์ บนคำว่า สยอง จะได้ออกมาเป็น สอง 14 31 มีนาคม 2560 ขนกองทัพรุกกันเต็มอัตรา จบศึกมาเหลือเพียงม้าและราชาทรนง 3242 คำใบ้นี้จะเกี่ยวข้องกับการเล่นหมากรุก ซึ่งทั้งหมดต้องคูณ 2 เข้าไป เนื่องจากมี 2 ฝั่ง โดยมีวิธีตีความดังนี้ ขนกองทัพรุกกันเต็มอัตรา หมายถึง มีตัวหมากรุกฝั่งละ 16 ตัว รวม 32 ตัวจบศึกมาเหลือเพียงม้าและราชาทรนง หมายถึง มีม้าฝั่งละ 2 ตัว รวม 4 ตัว และราชา ซึ่งแปลเป็นภาษาอังกฤษว่าคิง ฝั่งละ 1 ตัว รวม 2 ตัว 15 7 เมษายน 2560 หม่ำ เท่ง โหน่ง ตุ๊กกี้ ส้มเช้ง รวมกันเป็นแก๊งสามช่า 1000 แก๊งสามช่า มีสมาชิก 6 คน คือ หม่ำ จ๊กมก เท่ง เถิดเทิง โหน่ง ชะชะช่า ตุ๊กกี้ ชิงร้อยชิงล้าน ส้มเช้ง สามช่า พัน พลุแตกวิธีการถอดรหัสให้นำชื่อหน้าของสมาชิกที่หายไปจากคำใบ้ คือ พัน พลุแตก มาเป็นคำสำคัญในรหัส จะได้คำว่า 'พัน' แล้วนำมาถอดเป็นตัวเลข 16 14 เมษายน 2560 คนใจร้ายจับเด็กสมบูรณ์ยัดไว้กลางโหล 1322 โหล หมายถึง จำนวน 12 ส่วนเด็กสมบูรณ์หมายถึง เด็กที่มีร่างกายครบ 32 ส่วน คนใจร้ายจับเด็กสมบูรณ์ยัดไว้กลางโหล หมายถึง ให้เอาเลข 32 คั่นกลางระหว่างเลข 1 กับ 2 17 21 เมษายน 2560 กินเหล้าตบยุงรอชู้หลอกเมียออกมาหา 5134 รหัสชุดนี้เกี่ยวข้องกับการทำผิดศีล 5 ซึ่งแยกประโยคและออกมาเป็นตัวเลขดังนี้ กินเหล้า = ผิดศีลข้อ 5 ตบยุง = ผิดศีลข้อ 1 รอชู้ = ผิดศีลข้อ 3 หลอกเมียออกมาหา = ผิดศีลข้อ 4 18 28 เมษายน 2560 แฟนพันธุ์แท้คาราบาวขอสู้ตายในปริศนาฟ้าแลบ 3221 รหัสชุดนี้เกี่ยวข้องกับการชูนิ้วตามประโยค โดยแยกประโยคและตีความหมายเป็นตัวเลข ดังนี้ แฟนพันธุ์แท้ = ชู 3 นิ้ว คาราบาว = ชู 2 นิ้ว ขอสู้ตาย = ชู 2 นี้ว ในปริศนาฟ้าแลบ = ชู 1 นิ้ว 19 5 พฤษภาคม 2560 นั่งรถไฟลอยฟ้ามาเปิดหมวกสีไวโอลิน ดีดกีตาร์ที่ริมแม่น้ำเจ้าพระยา 2464 คำใบ้ของรหัสชุดนี้คือ 'สาย' ซึ่งถอดรหัสออกมาดังนี้ นั่งรถไฟลอยฟ้า = มี 2 สาย (คือสายสุขุมวิทกับสายสีลม) เปิดหมวกสีไวโอลิน = มี 4 สาย ดีดกีตาร์ = มี 6 สาย ที่ริมแม่น้ำเจ้าพระยา = เกิดจากการรวมแม่น้ำทั้ง 4 สาย 20 12 พฤษภาคม 2560 ทุกจังหวัดในประเทศไทยถูกชำแหละเรียง 7107 ทุกจังหวัดในประเทศไทย หมายถึง จำนวนจังหวัดในประเทศไทยซึ่งมี 77 จังหวัด ส่วน ถูกชำแหละเรียง หมายถึง ให้ตีตัวเลข 77 เป็นคำอ่าน ซึ่งก็คือ เจ็ด สิบ เจ็ด หรือ 7 10 7 21 19 พฤษภาคม 2560 กด Facebook จนลืมอ่านหนังสือ 6135 ให้แบ่งประโยคออกมาเป็น กด Facebook และ จนลืมอ่านหนังสือออกจากกัน จนลืมอ่านหนังสือ หมายถึง ให้ตัดคำว่า Book ออกไป เหลือแต่คำว่า Face และไล่ตัวอักษรภาษาอังกฤษจากหน้ามาหลังทีละตัว ดังนี้ F=6 A=1 C=3 E=5 22 26 พฤษภาคม 2560 ชีตาร์ดาวโคร่งแมมมอธ 2000 ชีตาร์ ดาว โคร่ง เป็นสายพันธุ์ของเสือ จึงถอดออกมาเป็น 3000 ส่วน แมมมอธ เป็นสายพันธุ์ของช้างที่สูญพันธุ์แล้ว เพราะฉะนั้น 3,000-1,000 จึงเท่ากับ 2000 23 2 มิถุนายน 2560 ก่อนเณรล้มแผ่นดินสูง 3646 คำสำคัญของรหัสชุดนี้คือคำว่า ก่อน ซึ่งถอดรหัสออกมาดังนี้ สามเณร = 3 หกล้ม = 6 สี่ แผ่นดิน = 4 หกสูง = 6 24 9 มิถุนายน 2560 นางทศเป็นคนไทยแต่นายเอกเป็นคนอังกฤษ 1098 ให้แยกประโยคออกมาเป็น นางทศเป็นคนไทย และ นายเอกเป็นคนอังกฤษ นางทศเป็นคนไทย หมายถึง ตัวละครในวรรณคดีไทยที่ชื่อ ทศกัณฐ์ ซึ่งมี 10 หน้า และ นายเอกเป็นคนอังกฤษ หมายถึง ให้เพี้ยนเสียงจากคำว่า นายเอก เป็น นายเอ็ก (Nine eight) แปลเป็นไทยคือ 98 25 16 มิถุนายน 2560 คนราศีสิงห์กลับตัวเมื่ออยู่หน้าชั้น 1037 ให้แยกออกเป็น คนราศีสิงห์ กลับตัว และ เมื่ออยู่หน้าชั้น ออกจากกัน โดยราศีสิงห์ ภาษาอังกฤษคือ LEO แล้วกลับหัว ส่วนเมื่ออยู่หน้าชั้น คำว่าชั้น พ้องเสียงกับคำว่า ฉัน ซึ่งภาษาอังกฤษคือ I แล้วเติมตัว I ข้างหน้าตัว LEO ที่ได้กลับหัวไว้แล้ว จึงออกมาเป็น LEOI แล้วตีเป็นตัวเลข 26 23 มิถุนายน 2560 ตลกหกฉาก 5540 ให้เอา ตลก และ หกฉาก แยกออกจากกัน โดย ตลก หมายถึง เสียงหัวเราะ หมายถึงเลข 5 ส่วนหกฉากนั้น หมายถึง จำนวนองศาของมุมฉากเท่ากับ 90 องศา และคูณด้วย 6 จะกลายเป็น 90X6= 540 อ้างอิง เกมจารชน คู่หูอันตราย